અમદાવાદ નજીકના બાવળાના ગ્રામ્ય વિસ્તારમાં રહેતી, ઓછું કે નહીં ભણેલી બે મહિલા વચ્ચે આકર્ષણ થયું ને પ્રેમસંબંધો બંધાયાં. સમાજે આ સંબંધો માન્ય ન રાખ્યાં. કંપનીમાં કામ કરતાં થયેલી ગાઢ મિત્રતાને પરપુરુષ સાથેના સંબંધો હોવાની આશંકાથી ઘેરાઈ ગયાં. કદાચિત, આવા જ કારણે બે પરિણીત મહિલાએ ‘લિપસ્ટીક’થી રિવરફ્રન્ટની પાળી અને નાસ્તાની ડીશ પાછળ ‘જાહેર સ્યુસાઈડ નોટ’ લખી પોતાના લેસ્બિયન સંબંધો ઉજાગર કરી આપઘાત કરી લીધો.